ເທັກໂນໂລຈີ ກວດລາຍມື ອາດຊ່ວຍຊີວິດ ຂອງໂຕຫຼິ່ນ ທີ່ໃກ້ສູນພັນໄວ້ໄດ້
ຂັ້ນຕອນການໃຊ້ທີ່ງ່າຍໆ, ແລະ ບໍ່ແມ່ນເທັກໂນໂລຈີ ລະດັບສູງນີ້ ເຮັດໃຫ້ ມັນໃຊ້ງານ ໄດ້ງ່າຍຂຶ້ນກວ່າເກົ່າ.
ໂຕຫຼິ່ນ ແມ່ນສັດທີ່ຖືກລັກລອບຄ້າຂາຍຢ່າງຜິດກົດໝາຍຫຼາຍທີ່ສຸດໃນໂລກ ສາຍພັນ 8 ຊະນິດ ຂອງສັດລ້ຽງລູກດ້ວຍນໍ້ານົມ ທີ່ສວຍງາມ ແຕ່ຫາຈັບໄດ້ຍາກດັ່ງກ່າວນີ້ ສາ ມາດພົບເຫັນໄດ້ ໃນທະວີບ ອາຟຣິກາ ແລະ ເອເຊຍຕາເວັນອອກສຽງໃຕ້, ແຕ່ສັດດັ່ງ ກ່າວແມ່ນໄດ້ຖືກລ່າ ຫຼາຍເຖິງ 300 ໂຕ ໃນແຕ່ລະມື້, ເຊິ່ງມີຈຸດໝາຍປາຍທາງໄປຍັງ ຕະຫຼາດ ໃນປະເທດ ຫວຽດນາມ ແລະ ຈີນ, ບ່ອນທີ່ຊີ້ນຂອງມັນ ຖືວ່າ ມີລາຄາແພງ ແລະ ເກັດຂອງມັນກໍເຊື່ອວ່າ ເປັນຢາດິວິເສດ ຕອນນີ້ບັນດານັກຄົ້ນຄວ້າ ໃນຣາຊະ ອານາຈັກອັງກິດ ໄດ້ຫວັງ ທີ່ຈະແກ້ໄຂບັນຫາການລ່າໂຕຫຼິ່ນນີ້ ຜ່ານເທັກໂນໂລຈີ ກວດ ລາຍມື ທີ່ພິເສດ ເຊິ່ງຖືກອອກແບບມາ ເພື່ອລະບຸຕົວພວກລັກລ່າສັດ ຈຳພວກນີ້ ແລະ ນຳເອົາພວກເຂົາມາລົງໂທດ ນັກຂ່າວວີໂອເອ ຈູລີ ຕາໂບ ມີລາຍງານເຊິ່ງ ພຸດທະ ສອນ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ໂຕ ຫຼິ່ນ ແມ່ນສັດທີ່ຂີ້ອາຍ ແລະ ເລິກລັບ ພວກມັນມີເກັດທີ່ໜາ ແລະ ຊ້ອນກັນຢູ່ ຊຶ່ງ ຄ້າຍຄືກັນກັບໂຕ ອາມາດິລໂລ ເພື່ອປ້ອງກັນໂຕຈາກພວກທີ່ຈະມາທຳຮ້າຍມັນ ແຕ່ ຄວາມຮຽກຮ້ອງຕ້ອງການເກັດຂອງພວກມັນ ແມ່ນສູງຫຼາຍຢູ່ໃນຕະຫຼາດທີ່ຜິດກົດ ໝາຍ ເຊິ່ງເປັນໄພຂົ່ມຂູ່ຕໍ່ການມີຊີວິດຢູ່ຂອງພວກມັນ ແຕ່ຕອນນີ້ ບັນດານັກຄົ້ນຄວ້າໃນປະເທດ ອັງກິດ ໄດ້ມີຄວາມຊຳນິຊຳນານ ໃນການ ນຳໃຊ້ວິທີການ ກ່ຽວກັບ ການເກັບກຳລາຍມືຂອງພວກນັກລ່າໂຕຫຼິ່ນ ຈາກເກັດຂອງ ສັດດັ່ງກ່າວ ທ່ານນາງ ແຈັກ ຣີດ, ຜູ້ຊ່ຽວຊານດ້ານນິຕິເວດ ຈາກມະຫາວິທະຍາ ໄລ ຜອດສມັທ໌ ກ່າວວ່າ “ຕອນທີ່ພວກເຮົານຳມັນຂຶ້ນມາ, ເອົາເກັດກັບຄືນມາ ແລະ ເອົາມັນວາງລົງ ແລະ ເອົາມັນໃສ່ໃນເຄື່ອງສະແກນນໍ້າເມືອກ ແລະ ເມື່ອມັນປາກົດອອກມາ ຂ້າພະ ເຈົ້າກໍຫຼົງເວົ້າອອກມາວ່າ, ວາວ! ພວກເຮົາໄດ້ລາຍມືຈາກເກັດນັ້ນ ແລ້ວ ພວກເຮົາກໍ ຕື່ນເຕັ້ນຫຼາຍ ” ກຸ່ມນັກນິຕິເວດ ໄດ້ໃຊ້ມາດຕະຖານສາກົນ ສຳລັບການເກັບກູ້ຫຼັກຖານຢູ່ຈຸດເກີດເຫດ ອາຊະຍາກຳ ເຊັ່ນ ແຜ່ນແຈລ ຫຼືນໍ້າເມືອກ ເຊິ່ງຖືກກົດໃສ່ເກັດຂອງໂຕຫຼິ່ນ ແລ້ວ ສະ ແກນມັນ, ເພື່ອເປີດເຜີຍຂໍ້ມູນລາຍມືຂອງຄົນຜູ້ທີ່ໄດ້ຈັບມັນ ຂັ້ນຕອນການໃຊ້ທີ່ງ່າຍໆ, ແລະ ບໍ່ແມ່ນເທັກໂນໂລຈີລະດັບສູງນີ້ ເຮັດໃຫ້ມັນໃຊ້ງານ ໄດ້ງ່າຍຂຶ້ນກວ່າເກົ່າ ດຣ ພອລ ສມິທ໌ ຈາກສູນວິວັດທະນາການນິຕິເວດ ຂອງມະຫາວິທະຍາໄລ ຜອດສມັດ ກ່າວວ່າ “ມັນອາດຈະບໍ່ສົມບູນເທົ່າກັບຢູ່ໃນຫ້ອງທົດລອງ ຫຼື ໃນຈຸດເກີດເຫດອາຊະ ຍາກຳ ທີ່ຢູ່ໃນການຄວບຄຸມ ແຕ່ເຈົ້າຍັງສາມາດລວບລວມຫຼັກຖານ ແລະ ມັນກໍຍັງມີ ຂັ້ນຕອນ ແລະ ວັດຖຸຕ່າງໆ ທີ່ເຈົ້າສາມາດໃຊ້ ແລະ ໄດ້ຫຼັກຖານໄວຂຶ້ນ, ນຳເອົາມັນໄປ ສະຖານທີ່ໆປອດໄພ ແລະ ທຳການວິເຄາະມັນຢູ່ທີ່ນັ້ນ ” ບັນດາຜູ້ປະສານງານໂຄງການນີ້ ລວມມີ ອົງການການກຸສົນ ສັງຄົມສັດວິດທະຍາ ແຫ່ງ ລອນດອນ, ອົງການຄວບຄຸມເຂດຊາຍແດນ ສະຫະຣາຊະອານາຈັກ ຫຼື UK Border Force, ຜູ້ທີ່ສາມາດສະ ໜອງເກັດຂອງໂຕຫຼິ່ນທີ່ຖືກຫ້າມພາຍໃຕ້ສົນທິສັນຍາ ກ່ຽວກັບ ການຄ້າຂາຍສັດປ່າ ແລະ ພືດໃກ້ຈະສູນພັນຂ້າມປະເທດ ຫຼື CITES ຜົນກະທົບຈາກການຄ້າຂາຍໂຕຫຼິ່ນຢ່າງຜິດກົດໝາຍ ອາດມີຢ່າງໃຫຍ່ຫຼວງ ທ່ານ ແກຣ້ນ ມິລເລີ, ເຈົ້າໜ້າທີ່ອາວຸໂສ ຄວບຄຸມເຂດຊາຍແດນ, ກຸ່ມ CITES ຢູ່ສະ ໜາມບິນ ຮີໂທຣ ກ່າວວ່າ “ສິ່ງທີ່ມັນເຮັດກໍແມ່ນ ມັນໄດ້ເຮັດໃຫ້ພວກເຮົາມີຄວາມສາ ມາດ ທີ່ຈະຜູກມັດຜູ້ກໍ່ອາຊະຍາກຳໃສ່ເກັດຂອງໂຕຫຼິ່ນ, ສະນັ້ນມັນຈຶ່ງບໍ່ແມ່ນພຽງແຕ່ ພວກເຮົາໄດ້ພົບເຫັນເກັດໂຕຫຼິ່ນເທົ່ານັ້ນ ແຕ່ພວກເຮົາຍັງສາມາດທີ່ຈະສືບສວນສອບ ສວນພວກທີ່ລັກລອບຄ້າຂາຍມັນນຳດ້ວຍ ” ຖ້າບໍ່ມີການແກ້ໄຂບັນຫາແລ້ວ, ພວກໂຕຫຼິ່ນກໍຈະສູນພັນໄປ ທ່ານ ຄຣິສ ແຣນຊຳ, ຜູ້ບໍລິຫານໂຄງການ ອາຟຣິກາ ທີ່ອົງການ ສັງຄົມສັດວິທະຍາ ແຫ່ງ ລອນດອນ ກ່າວວ່າ “ມັນມີບ່ອນທີ່ພວກເຮົາໄດ້ເຫັນໂຕຫຼິ່ນຖືກກວາດລ້າງໄປ ຈົນກ້ຽງແລ້ວ ແລະ ມັນກໍຈະສືບຕໍ່ເກີດຂຶ້ນ ສະນັ້ນພວກເຮົາຈຶ່ງຕ້ອງໄດ້ຫາວິທີ ເພື່ອ ປາບປາມການຄ້າຂາຍ, ປາບປາມຄວາມຮຽກຮ້ອງຕ້ອງການ, ຢຸດການລ່າ ເພື່ອຈະ ຮັບປະກັນວ່າ ສັດຊະນິດນີ້ ຈະສາມາດຢູ່ລອດ ຢູ່ໃນປ່າໄດ້ ” ທ່ານນາງ ເຄີສຕີ ເຮັນເດີສັນ ແມ່ນຜູ້ປະສານງານ ການໂຄສະນາ ອາວຸໂສ ທີ່ອົງການ PETA ຫຼື ປະຊາຊົນ ເພື່ອການປິ່ນປົວ ດ້ານສິນທຳ ກ່ຽວກັບ ສັດ ທ່ານນາງ ເຄີສຕີ ກ່າວວ່າ “ຄືວ່າມັນບໍ່ແມ່ນແຕ່ພວກເຮົາ ຈະຂ້າພວກມັນ ແລະ ໃຊ້ ອະໄວຍະວະຂອງພວກມັນ ສຳລັບທຳນຽມທີ່ແນະນຳໃນທາງທີ່ຜິດ ຫຼື ວິທະຍາສາດ ຫຼອກລວງເທົ່ານັ້ນ, ແຕ່ສັດພວກນີ້ ແມ່ນໃກ້ຈະສູນພັນ ແລະ ພວກເຮົາຄວນ ແລະ ຕ້ອງເຮັດຫຼາຍຢ່າງຕື່ມອີກ ເພື່ອປົກປ້ອງພວກມັນ ” ການລັກລອບຄ້າຂາຍສັດປ່າ ແລະ ພືດ ແມ່ນປະເພດອາຊະຍາກຳທີ່ໃຫຍ່ທີ່ສຸດຂອງ ໂລກເປັນອັນດັບ 4, ຕາມຫຼັງການຄ້າມະນຸດ, ຢາເສບຕິດ ແລະ ອາວຸດປືນ, ດ້ວຍ ການກະປະມານວ່າ ມີມູນຄ່າລະຫວ່າງ 17 ແລະ 23 ພັນລ້ານໂດລາໃນແຕ່ລະປີ